Eis Arena Wolfsburg

Eis Arena Wolfsburg on vuonna 2006 avattu monitoimihalli Wolfsburgissa, Saksassa. Sen katsojakapasiteetti on 4 668 katsojaa. Areenan pääkäyttäjä on Saksan jääkiekon pääsarjassa DEL-liigassa pelaava Grizzlys Wolfsburg. Joukkueen käyttämä edellinen areena ei täyttänyt DEL:in kriteerejä, joten Wolfsburg joutui pelaamaan yhden kauden alemmalla sarjatasolla uuden areenan valmistumista odottaessa.